
R E F E R A T

privind prelungirea mandatului Comisiei de cenzori a S.C. Administrarea Domeniului Public S.A. numită prin Hotărârea Consiliului Local al Municipiului Timişoara nr. 299/28.07.2009

Prin Hotărârea nr. 299/28.07.2009, Consiliul Local al Municipiului Timişoara a numit membrii Comisiei de Cenzori ai SC Administrarea Domeniului Public SA cu următoarea componenţă: DOLGA VALERICA – economist; SIMU IONUŢ – expert contabil; BELEI ADRIAN – economist.

Potrivit art. 159 alin. (2) din Legea nr. 31/1990 privind societăţile comerciale durata mandatului cenzorilor este de 3 ani şi pot fi realeşi.


Prin adresa cu nr. 6322/02.10.2012, înregistrată la Primăria Municipiului Timişoara cu nr. RE2012-003537/02.10.2012, SC Administrarea Domeniului Public SA a comunicat că mandatul comisiei de cenzori expiră şi solicită promovarea unui proiect de hotărâre prin care mandatul acestora să fie prelungit sau să fie numită o altă comisie de cenzori.
Ţinând cont de prevederile Legii nr. 15/1990, privind reorganizarea unităţilor economice de stat ca regii autonome şi societăţi comerciale, actualizată; 
Luând în considerare art. 111 alin (2) lit. b) din Legea nr. 31/1990 privind societăţile comerciale, republicată, care specifică faptul că adunarea generală este obligată să aleagă cenzorii;

În conformitate cu prevederile art. nr. 36, alin. 2, lit. a) şi art. 45  din Legea nr. 215/2001, republicată privind administraţia publică locală;

Având în vedere cele prezentate, precum şi faptul că mandatul Comisiei de cenzori ai S.C. Administrarea Domeniului Public S.A. a expirat, propunem prelungirea mandatului Comisiei de cenzori ai SC Administrarea Domeniului Public SA până la înregistrarea fuziunii prin absorbţie a SC ADMINISTRAREA DOMENIULUI PUBLIC SA în cadrul SC DRUMURI MUNICIPALE SA la Oficiul Registrului Comerţului de pe lângă Tribunalul Timiş. 

